Държавен вестник, бр. 78, 2024 г., стр. 19

БРОЙ  78	
Д Ъ Р Ж А В Е Н  В Е С Т Н И К 	
СТР.  19   
Чл. 25. (1) Когато едно и също неспазване 
продължава или се повтори веднъж в рамките 
на три последователни календарни години, 
процентното намаление е 10 % от общата сума 
на плащанията, посочени в чл. 85, параграф 1 
от Регламент (ЕС) 2021/2116, когато бене­
фициерът е бил информиран за предишното 
установено неспазване. Следващи случаи на 
същото неспазване в рамките на три последо­
вателни календарни години без основателна 
причина от страна на бенефициера се считат 
за случаи на умишлено неспазване и се налага 
намаление от 15 %.
(2) За целите на определянето на повто­
ряемостта на неспазването се вземат пред­
вид случаите на неспазване на правилата 
за кръстосано съответствие, определени в 
съответствие с Делегиран регламент (ЕС) 
№ 640/2014. Съответствието между правила­
та за кръстосано съответствие и правилата 
за предварителна условност са посочени в 
приложение № 1.
(3) Когато установено неспазване не оказ­
ва въздействие или има само незначително 
въздействие върху постигането на целта на 
съответния стандарт или изискване и не е 
наложена административна санкция в съот­
ветствие с чл. 85, параграф 3, първа алинея 
от Регламент (ЕС) 2021/2116, неспазването не 
се взема предвид за целите на определянето 
на повторяемостта или на продължаването 
на неспазването.
Чл. 26. Процентното намаление за устано­
вено умишлено неспазване е най-малко 15 % 
от общата сума на плащанията и подкрепата, 
посочени в чл. 83, параграф 1, букви а), б) и 
в) от Регламент (ЕС) 2021/2116. Въз основа 
на оценката на неспазването, предоставена от 
компетентния контролен орган, като вземе 
предвид критериите, посочени в чл. 85, па­
раграф 1, втора алинея от същия регламент, 
разплащателната агенция може да реши да 
увеличи тази процентна стойност до 100 %.
Чл. 27. (1) Когато установено неспазване 
на стандарт представлява и неспазване на 
изискване, то се счита за едно-единствено 
неспазване. За целите на изчисляването на 
намаленията неспазването се счита за част 
от областта на прилагане на предварителните 
условия за изискването.
(2) Когато се установи неспазване на една 
и съща разпоредба в стандарт и в изискване в 
нитратно уязвима зона, се налага по-голямата 
санкция на неспазения стандарт или изискване.
(3) Когато през една и съща календарна 
година е настъпило повече от едно установено 
неумишлено неспазване, което не е с незначи­
телно въздействие и се повтаря, процедурата 
за определяне на намалението се прилага 
поотделно за всяко неспазване и получените 
процентни стойности се сумират. Общото 
намаление обаче не може да надвишава:
1. 5 % от общата сума на плащанията и 
подкрепата, посочени в чл. 83, параграф 1, 
букви а), б) и в) от Регламент (ЕС) 2021/2116, 
когато нито един от случаите на неспазване 
няма сериозни последици за постигането на 
целта на съответния стандарт или изискване 
или представлява пряк риск за общественото 
здраве или за здравето на животните; или
2. 10 % от общата сума на плащанията и 
подкрепата, посочени в чл. 83, параграф 1, 
букви а), б) и в) от Регламент (ЕС) 2021/2116, 
когато поне един от случаите на неспазване 
има сериозни последици за постигането на 
целта на съответния стандарт или изискване 
или представлява пряк риск за общественото 
здраве или за здравето на животните.
(4) Когато през една и съща календарна 
година е настъпило повече от едно устано­
вено повтарящо се неумишлено неспазване, 
процедурата за определяне на намалението 
се прилага поотделно за всяко неспазване и 
получените процентни стойности на намале­
нията се сумират. Стойността на намалението 
обаче не може да надвишава 20 % от общата 
сума на плащанията и подкрепата, посочени 
в чл. 83, параграф 1, букви а), б) и в) от Рег­
ламент (ЕС) 2021/2116.
(5) Когато през една и съща календарна 
година е настъпило повече от едно установено 
умишлено неспазване, процедурата за опре­
деляне на намалението се прилага поотделно 
за всяко неспазване и получените процентни 
стойности на намаленията се сумират. Стой­
ността на намалението обаче не може да над­
вишава 100 % от общата сума на плащанията 
и подкрепата, посочени в чл. 83, параграф 1, 
букви а), б) и в) от Регламент (ЕС) 2021/2116.
(6) Когато през една и съща календарна 
година са настъпили няколко случая на неу­
мишлено, повтарящо се и умишлено неспаз­
ване, получените процентни стойности на 
намаленията се сумират, като, когато е при­
ложимо, това се извършва след прилагането 
на ал. 3, 4 и 5. Стойността на намалението 
обаче не може да надвишава 100 % от общата 
сума на плащанията и подкрепата, посочени 
в чл. 83, параграф 1, букви а), б) и в) от Ре­
гламент (ЕС) 2021/2116.
(7) Въз основа на оценката за умишлено 
неспазване на критериите на чл. 85, параграф 1 
от Регламент (EС) 2021/2116 се прилагат чл. 10 
и 11 от Делегиран регламент (ЕС) 2022/1172.
Заключителни разпоредби
§ 1. Тази Методика е утвърдена на основа­
ние чл. 55, ал. 2 от Закона за подпомагане на 
земеделските производители (ЗПЗП).
§ 2. Стандарт ДЗЕС 2 се прилага от 2025 г. 
съгласно Стратегическия план за развитие на 
земеделието и селските райони на Република 
България за периода 2023 – 2027 г.